Title: Jørgen og Johanne for full musikk
Description: Jørgen og Johanna får oppfylt sine høyeste ønsker: Å begynne i aspirantkorpset. Anders, Jørgens storebror, blir grønn, sur og ugrei av misunnelse, men med de to tredjeklassingenes hjelp har han snart funnet sin plass bak skarptromma. Seminar blir det også selv for Jørgen som har diabetes og må ta sine daglige sprøyter. Dette er en enkel, grei hverdagshistorie der hovedpersonene er svært flinke til å tenke riktig og takle småfeider på skolen, i familien og på seminar. Toleranse, medfølelse og det å ta ansvar for andre preger boka. De mange positive tanker og gode intensjoner skaper en viss avstand i forhold til historien som er hyggelig og fortalt med varme. Forfatteren behandler det å ha diabetes på en innsiktsfull måte og alminneliggjør sykdommen. Både Jørgen og Johanna har vært hovedpersoner i tidligere bøker. Omnipax, 1998.